  Майя Бывальцева 2017/2018 дышетскон арын Огъяросси олимпиадалэн йылпумъян люкетаз Удмуртиысь 150-лэсь трос пиналъёс пыриськизы. Со сярысь ивортэ элькунысь дышетонъя но тодосъя министерстволэн пресс-службаез. Соос пӧлын 10 вормисьёс но 80 призеръёс. Кылем арын олимпиадае Удмуртилэсь 136 адями пыриськиз, сизьымез вормизы, 63-ез призёръёс луизы Светлана Болотникова, Удмуртиысь дышетонъя но тодосъя министрДышетскисьёс 23 тодметъёсъя тодон-валанъёссэс эскеризы. Тужгес трос пыриськисьёс вал математика, экономика, экология, физкультура, технология предметъёсъя. Озьы ик Удмуртиысь пиналъёс кунсьӧр кылъёсъя, географияя, ӟуч кылъя, химияя, информатикая умой тодонлыкъёссэс возьмато. Министерствоын пусъё, Огъяросси олимпиадае пыриськисьёслэн лыдзы арысь тросгес луэ шуыса. 2015//2016 дышетскон арын Удмуртилэсь данзэ утизы 110 дышетскисьёс, призёръёс 50 адямилэсь трос ӧй вал. Удмуртиысь вылӥ дышетсконниосы пырыса, олимпиадосын вормисьёс йылэтэм стипендия басьтозы — 5 сюрс манет (огшорыез 1 сюрс 700 манет). Озьы ик соослы Россиысь куд-ог университетъёсы пырыку ватсаса баллъёс сётӥсько. Тегъёс: Дышетон Ижкар Олимпиада Удмуртия пиналъёс  